বিরোধীদলীয় চিফ হুইপ জয়নুল আবদিনকে মারধর ও হত্যাচেষ্টার অভিযোগে আদালতে করা মামলাটি গ্রহণ করা হবে কি না, এ ব্যাপারে দুপুরের পর আদেশ দেবেন আদালত। রোববার সকালে  লক্ষ্মীপুর-৪ আসনের বিএনপিদলীয় সাংসদ এ বি এম আশরাফউদ্দিন নিজান বাদী হয়ে ঢাকার মুখ্য মহানগর হাকিম আদালতে মামলাটি করেন। বেলা সাড়ে ১২টার দিকে মহানগর হাকিম এম এ কে আজাদের আদালতে মামলাটি গ্রহণের বিষয়ে শুনানি শুরু হয়। এরপর বাদীর জবানবন্দি গ্রহণের মধ্য দিয়ে বেলা পৌনে একটায় শুনানি শেষ হয়। দুপুরের পর এ ব্যাপারে আদালত আদেশ দেবেন বলে বিচারক জানান।